stanford-oval/wikipedia huggingface dataset:
เดอะดิซโซซิเอทีฟส์

| เดอะดิซโซซิเอทีฟส์ |
| --- | --- |
ที่เกิด: ออสเตรเลีย
แนวเพลง: ป็อป, ดนตรีทดลอง
ช่วงปี: 1997 - 2005

สมาชิก: ดาเนียล จอห์นส ,พอล แม็ก
เดอะดิซโซซิเอทีฟส์ (อังกฤษ: The Dissociatives) เป็นวงดนตรีจากประเทศออสเตรเลีย ประกอบด้วยสมาชิก ดาเนียล จอห์นส แห่งวงซิลเวอร์แชร์ และโปรดิวเซอร์แด๊นซ์ ที่ชื่อ พอล แม็ก มีซิงเกิลแรกเปิดตัวคือเพลง "Somewhere Down the Barrel" สามารถขึ้นชาร์ทได้ใน 40 อันดับแรกของออสเตรเลีย โดยเข้าในสัปดาห์แรกเมื่อวันที่ 15 มีนาคม ค.ศ. 2004 และเป็นเพลงที่ถูกเปิดออกอากาศบ่อยที่สุดใน 5 อันดับแรกของสถานีวิทยุในออสเตรเลีย ซิงเกิลนี้ สามารถขึ้นที่อันดับ 8 ในสัปดาห์แรก ส่วนอัลบั้มแรก The Dissociatives ออกวางขายเมื่อวันที่ 4 เมษายน ค.ศ. 2004 ยอดขายติดใน 10 อันดับแรกของ ARIA album charts ในสัปดาห์แรก และก็ตกไปอย่างรวดเร็วในสัปดาห์ต่อมา
แหล่งข้อมูลอื่น

The Dissociatives website
The Dissociatives myspace
เดอะทิงทิงส์

| เดอะ ทิง ทิงส์ |
| --- | --- |

ข้อมูลพื้นฐาน
แนวเพลง: Dance-punk   Indie pop
ช่วงปี: 2006-
ค่ายเพลง: Columbia / Red Ink

สมาชิก: เคที่ ไวท์   จูลส์ เดอ มาร์ติโน
เดอะ ทิง ทิงส์ (อังกฤษ: The Ting Tings) เป็นวงดนตรีจากประเทศอังกฤษ ในแนวอิเล็คโทร-อินดี้-ป็อป ประกอบด้วยสมาชิก 2 คน คือ เคที่ ไวท์ (ร้องนำ,เบสดรัม,กีตาร์) นักร้องสาวจากแมนเชสเตอร์ และ จูลส์ เดอ มาร์ติโน (ร้อง,กลอง ,อีเลคโทรนิก) หนุ่มจากลอนดอน
ชื่อวงชื่อวง The Ting Tings มาจากชื่อ เพื่อนสาวชาวจีน ‘Ting Ting’  ของเคที่ และยังมาจากเสียง Ting ที่มักจะดังเวลาที่เราคิดอะไรดีๆ ออก และยังหมายถึงเสียงกระดิ่งเวลามันดังอีกด้วย นอกจากนี้ยังหมายถึงสมาชิก 2 คนของวง จึงเป็น 2 Tings
โดยนิตยสาร NME ของประเทศอังกฤษ ได้กล่าวว่า “วง The Ting Tings เป็นวงดนตรีหน้าใหม่ที่น่าตื่นเต้นเร้าใจที่ของประเทศอังกฤษเลยทีเดียว” และยังเป็นวงที่มีคะแนนโหวตสูงสุดเป็นอันดับ 3 จาก BBC ให้เป็น “1 ใน 10 วงดนตรีที่น่าจับตามองที่สุดแห่งปี 2008”  มีผลงานอัลบั้มแรกคือ ‘We Started Nothing”  ซึ่งสามารถขึ้นอันดับ 1 ในอังกฤษได้ และมีซิงเกิลดังคือเพลง "That's Not My Name" ที่สามารถขึ้นอันดับ 1
เดอะดอส์

| เดอะดอส์ |
| --- | --- |
ภาพโปรโมตวงเดอะดอส์ในช่วงปี 1966
ข้อมูลพื้นฐาน
ที่เกิด: ลอสแอนเจลิส รัฐแคลิฟอร์เนีย สหรัฐอเมริกา
แนวเพลง: ร็อก, บลูส์-ร็อก, ไซเคเดลิกร็อก, เอซิดร็อก
ช่วงปี: 1965-1973  (Partial reunions: 1978, 2001, 2003, 2008)
ค่ายเพลง: Elektra, Rhino (for compilations)
อดีตสมาชิก: Jim Morrison John Densmore Ray Manzarek Robby Krieger

เว็บไซต์: thedoors.com
เดอะดอส์ (อังกฤษ: The Doors) เป็นวงดนตรีร็อกจากอเมริกา ก่อตั้งขึ้นในปี 1965  ที่ลอสแอนเจลิส รัฐแคลิฟอร์เนีย พร้อมโดย จิม มอร์ริสัน - ร้องนำ ,  เรย์ แมนซาเรก -  คีย์บอร์ด, ร็อบบี้ ครีเจอร์ - กีตาร์ และ จอห์น เดนสมอร์ -  กลอง ชื่อวงนำมาจากหนังสือของอัลดัส ฮักซลีย์ The Door Of Perception  ดนตรีของเดอะดอส์เป็นการผสมผสานเพลงการาจร็อก, บลูส์ และเอซิดร็อก รวมกัน พวกเขามักตกอยู่ในข้อพิพาทหลายกรณี อันเนื่องจากเนื้อหาของเพลงรวมถึงการแสดงบนเวทีที่คาดเดาไม่ได้ของมอร์ริสัน หลังจากที่มอร์ริสันเสียชีวิตเมื่อ 3 กรกฎาคม 1971 พวกเขายังคงมีวงต่อมากับสมาชิก 3 คนที่เหลือ จนแตกวงไปในปี 1973 จากการรายงานของ RIAA พวกเขามียอดขายอัลบั้มมากกว่า 32 ล้านชุดเฉพาะในสหรัฐอเมริกาที่เดียว
ประวัติ > 1965-68

การก่อตั้งเดอะดอส์เกิดขึ้นจาก จิม มอร์ริสัน และ เรย์ แมนซาเรน ขณะที่พวกเขาศึกษาในมหาวิทยาลัยภาพยนตร์ UCLA School of Theater, Film and Television, ในแถบหาดเวนิส เดือนกรกฎาคม 1965 มอริสันกล่าวกับแมนซาเรนว่าเขาสามารถประพันธ์เนื้อเพลงได้ และจิมยังเป็นคนประพันธ์เนื้อเพลง Moonlight Drive ร่วมกับแมนซาแรด โดยสมาชิกมีพื้นทางดนตรีที่ต่างกันออกไป  แจ็ส , ร็อค , บลูส์ , โฟลค์
มือคียบอร์ดแมนซาเรน ได้เป็นสมาชิกในวง Rick & the Ravens และพี่น้องของเขา ริค และ จิม แมนซาเรน พร้อมทั้งมือกลอง John Densmore ในนามวง The Psychedelic Rangers และพี่น้องตระกูลแมนซาเรนก็ขอแยกตัวออกมาจากวง เดือนสิงหาคม , Densmore ได้เป็นสมาชิกของกลุ่ม , และเปลี่ยนชื่อเป็นเดอะดอส์ , โดยสมาชิกมี 5  คน พร้อมทั้ง Patty Sulivan มือเบส , ได้อัดเพลงเดโมจำนวน 6 เพลงในเดือนกันยายน 1965
เดอะทีนเอเจอร์ส

นักดนตรี
เดอะทีนเอเจอร์ส (อังกฤษ: The Teenagers) เป็นวงดนตรีอเมริกันหลายเชื้อชาติ แนวเพลงดู-ว็อป มักได้รับการพูดถึงว่าเป็นหนึ่งในผู้ประสบความสำเร็จของวงการร็อกในช่วงแรก มีผลงานเพลงที่โด่งดังจากการร้องของนักร้องวัยรุ่นที่ชื่อ แฟรงกี ไลมอน ในฐานะนักร้องนำ และยังได้รับการขนานนามว่าเป็น วงร็อกวัยรุ่นวงแรกของทั้งหมด
เดอะจีโอเมเตอส์สเกตช์แพด

| --- | --- |
จีเอสพี 5
นักพัฒนา: KCP Technologies

รุ่นเสถียร: 5.06    /    26 เมษายน พ.ศ. 2556
 
ระบบปฏิบัติการ: โอเอสเทน, วินโดวส์, ลินุกซ์ (ภายใต้ ไวน์)
ประเภท: ซอฟต์แวร์แบบโต้ตอบเชิงเรขาคณิต
สัญญาอนุญาต: กรรมสิทธิ์
เว็บไซต์: dynamicgeometry.com
เดอะจีโอเมเตอส์สเกตช์แพด (อังกฤษ: The Geometer's Sketchpad) หรือเรียกสั้น ๆ ว่า สเกตช์แพด หรือ จีเอสพี (อังกฤษ: GSP) เป็นซอฟต์แวร์เรขาคณิตที่เป็นที่นิยมในเชิงพาณิชย์ ใช้สำหรับการสำรวจ เรขาคณิตแบบยูคลิด พีชคณิต แคลคูลัส และคณิตศาสตร์สาขาอื่น ๆ โปรแกรมนี้สร้างขึ้นโดย นิโคลัส แจ็กกิว (Nicholas Jackiw) ออกแบบมาเพื่อให้ทำงานบนวินโดวส์ 95 หรือวินโดวส์เอ็นที 4.0 หรือรุ่นต่อจากนั้น และโอเอส 8.6 หรือรุ่นต่อจากนั้น (รวมถึงโอเอสเทน) และยังสามารถทำงานบนลินุกซ์ โดยอยู่ภายใต้การทำงานของไวน์ แต่ยังมีข้อบกพร่องเล็กน้อย
รายละเอียดของโปรแกรม

จีเอสพีประกอบไปด้วยเครื่องมือการสร้างทางเรขาคณิตแบบยุคลิดดั้งเดิม กล่าวคือ การสร้างรูปร่างต่าง ๆ (เช่นรูปสิบห้าเหลี่ยม) โดยการใช้วงเวียนและสันตรง ก็สามารถสร้างขึ้นโดยใช้โปรแกรมนี้ อย่างไรก็ตาม โปรแกรมนี้ยังให้ผู้ใช้สามารถใช้การแปลง เพื่อที่จะสร้างรูปที่ไม่สามารถใช้วงเวียนและสันตรงได้ (เช่น รูปเก้าเหลี่ยมด้านเท่า) นอกจากนี้ วัตถุในโปรแกรมยังสามารถเคลื่อนไหวได้
จีเอสพียังสามารถวัดความยาวของส่วนของเส้นตรง ขนาดของมุม พื้นที่ พารามิเตอร์ ฯลฯ และยังสามารถสร้างฟังก์ชัน ซึ่งจะช่วยให้ผู้ใช้สามารถสร้างวัตถุจากความสัมพันธ์กับวัตถุที่เลือก ทำให้สามารถแก้ปัญหาคณิตศาสตร์ซึ่งยากที่จะคิดด้วยมือได้
ประโยชน์ทางการศึกษา

จีเอสพีได้นำไปใช้ในห้องเรียนคณิตศาสตร์ระดับมัธยมศึกษาเป็นจำนวนมาก ตลอดจนในสหรัฐอเมริกาและประเทศแคนาดา สภาครูคณิตศาสตร์แห่งชาติ (NCTM) ระบุว่าหนึ่งในหกหลักเทคโนโลยีที่ว่า "เทคโนโลยีเป็นสิ่งสำคัญในการเรียนการสอนคณิตศาสตร์ มันจะทำให้การสอนคณิตศาสตร์เป็นสิ่งที่ช่วยในการยกระดับการเรียนรู้ของนักเรียน" จีเอสพีก็เป็นส่วนหนึ่งในตัวอย่างเหล่านี้ ซึ่งโปรแกรมนี้จะช่วยให้นักเรียนมีความเข้าใจมากยิ่งขึ้น เช่นแนวคิดในเรื่องความชัน การแปลงทางเรขาคณิต และจำนวนเต็ม
ในปัจจุบันหน่วยงานทางการศึกษาของประเทศไทย ได้แก่ สถาบันส่งเสริมการสอนวิทยาศาสตร์และเทคโนโลยี ได้จัดซื้อโปรแกรมจีเอสพี เวอร์ชัน 4.06 เป็นลิขสิทธิ์ของประเทศไทย และดำเนินการแปลโปรแกรมและคู่มือการใช้งานเป็นภาษาไทย (รวมทั้งเวอร์ชัน 5.06 ในปัจจุบัน) นอกจากนี้ ยังจัดให้มีการแข่งขันการใช้โปรแกรมนี้สำหรับนักเรียนระดับประถมศึกษาและมัธยมศึกษา เพื่อพัฒนาความรู้และศักยภาพของนักเรียนอีกด้วย
หนังสืออ่านเพิ่มเติม

Kimberling, Clark. Geometry in Action: A Discovery Approach Using The Geometer's Sketchpad.  Key College Publishing, Emeryville, California, (2003), ISBN 1-931914-02-8.
Scher, Daniel. Lifting the Curtain: The Evolution of The Geometer's Sketchpad เก็บถาวร 2014-02-11 ที่ เวย์แบ็กแมชชีน Mathematics Educator, v10 n 2 pp 42–48 Sum 2000
แหล่งข้อมูลอื่น

เว็บไซต์ทางการ
Articles and Literature เก็บถาวร 2016-03-04 ที่ เวย์แบ็กแมชชีน
Sketchpad Bibliography
Vietnam Sketchpad Workgroup – Teaching and Learning Mathematics with The Geometer's Sketchpad เก็บถาวร 2014-02-09 ที่ เวย์แบ็กแมชชีน
The Dynamic Number project (Geometer's Sketchpad for grades 2–8) เก็บถาวร 2019-08-14 ที่ เวย์แบ็กแมชชีน
Sketchpad 5 Curriculum Modules
Sketchpad Explorer for the iPad
เดอะทรูธอะเบาต์เลิฟ

เดอะทรุทอะเบาต์เลิฟ (อังกฤษ: The Truth About Love) คือ สตูดิโออัลบั้มลำดับที่ 6 ของพิงก์ศิลปินเพลงป๊อปชาวอเมริกัน ออกจำหน่ายเมื่อวันที่ 14 กันยายน พ.ศ. 2555
รายชื่อเพลง

อาร์วีออลวีอาร์
โบลวมี(วันลาสคิส)
ไทร์
จัสกิฟมีอะรีซัน(feat. เนท รูส)
ทรูเลิฟ(feat. ลิลี อัลเลน)
ฮาวคัมยัวรนอทเฮียร์
สลัทไลท์ยู
เดอะทรูธอะเบาท์เลิฟ
บีมมีอัป
วอล์คออฟเซม
เฮียร์คัมสฺเดอะวีคเอน(feat. เอ็มมิเน็ม)
แวร์ดิดเดอะบีทโก?
เดอะเกรทอีเคลปซ์
เดอะดาร์กไซด์ออฟเดอะมูน

เดอะดาร์กไซด์ออฟเดอะมูน (อังกฤษ: The Dark Side of the Moon) เป็นสตูดิโออัลบั้มลำดับที่ 8 ของวงโพรเกรสซีฟร็อคสัญชาติอังกฤษ พิงก์ ฟลอยด์ อัลบั้มได้วางจำหน่ายในวันที่ 1 มีนาคม ค.ศ. 1973 ผ่านทางค่ายฮาร์เวสต์เรเคิดส์ ประกอบด้วยซิงเกิลทั้งหมด 10 แทร็ค ใช้เวลาทั้งหมด 43 นาที โดยสมาชิก 4 คนได้แก่ ได้แก่ เดวิด กิลมอร์ ทำหน้าที่ร้องนำ มือกีตาร์ และโปรดิวเซอร์, นิค เมสัน ทำหน้าที่เป็นฝ่ายเทคนิค แต่งเสียงเพลง, โรเจอร์ วอเทอร์ส มือเบสกีตาร์ นักร้องประสานเสียง และริชาร์ด ไรท์ มือคีย์บอร์ด/ร้องประสานเสียง อัลบั้มได้ถ่ายทอดธีมเกี่ยวกับการพิพาท (Conflict), ความโลภ (Greed), ช่วงเวลา (Time) และปัญหาทางสภาพจิต (Mental illness) โดยได้รับแนวความคิดขึ้นจากช่วงบันทึกเสียงแรกๆของวง รวมถึงการแสดงสดต่างๆที่ผ่านมา ซึ่งโดยหลักแล้วมาจาก ซิด บาร์เร็ตต์ หัวหน้าวง ที่ได้ป่วยทางสภาพจิตจนออกจากวงไปในปี ค.ศ. 1968 อัลบั้มได้นำเสนอรูปแบบทางดนตรึใหม่คือลดช่วงบรรเลงขยายทางดนตรีลง ซึ่งแตกต่างจากอัลบั้มนี้ที่เน้นนำเสนอท่อนขยาย
การบันทึกเสียงของวงได้เริ่มขึ้นตั้งแต่ระหว่างช่วงแสดงสด โดยในเวอร์ชันแรก ๆ ได้ทำไว้ก่อนหน้านั้นหลายเดือน ก่อนการบันทึกเสียงที่สตูดิโอจะเริ่มขึ้น ซึ่งได้แบ่งออกเป็น 2 ส่วน คือในปี ค.ศ. 1972 และในปี ค.ศ. 1973 ที่แอบบีโรดสตูดิโอ  ณ กรุงลอนดอน วงได้นำเทคโนโลยีทางดนตรีที่นับว่าทันสมัยที่สุดในขณะนั้นเข้ามาใช้ในการบันทึกเสียง ไม่ว่าจะเป็น การบันทึกระบบมัลติแทร็ก (MTR) และการใช้ม้วนเทป รวมไปถึงการใช้เครื่องสังเคราะห์เสียงระบบอนาล็อกเข้าไปสอดแทรกในหลายท่อนของอัลบั้ม และการนำเสนอปรัชญาเข้าสู่งานดนตรี สำหรับส่วนของหน้าปกของอัลบั้ม ได้รับการออกแบบโดย สตอร์ม ทอร์เกอร์สัน (Storm Thorgerson) เป็นรูปภาพของปริซึมที่รับแสงแล้วกระจายแสงออกเป็นแสงสีรุ้ง ซึ่งมีความหมายแทนถึงแสงสีบนเวทีอีกด้วยรวมไปถึงการเข้าถึงธีมในเนื้อเพลง อ้างจากริชาร์ท ไรท์ ที่เขาต้องการการออกแบบที่ "เรียบง่ายและชัดเจน"
เดอะดาร์กไซด์ออฟเดอะมูน ได้กลายเป็นอัลบั้มที่ประสบความสำเร็จมากที่สุดของวงและในวงการดนตรีโปรเกรสซีฟร็อค เป็นอัลบั้มที่ทำรายได้กว่า 45 ล้านชุดทั่วโลกหรือสูงที่สุดเป็นอันดับ 2 ของโลก ตามหลังอัลบั้ม ทริลเลอร์ ของไมเคิล แจ็กสัน และเคียงคู่กับอัลบั้ม แบ็กอินแบล็ก ของ เอซี/ดีซี อัลบั้มได้ไต่ขึ้นไปอยู่อันดับ 1 ของ บิลบอร์ด 200 สามารถคงอยู่ได้ภายในอาทิตย์เดียว แต่ก็ยังคงยืนหยัดบนชาร์ทต่อเนื่องกว่า 741 สัปดาห์ ซึ่งก็คือระหว่างปี ค.ศ. 1973-1988 นับเป็นอัลบั้มที่ยืนหยัดอยู่บนชาร์ดได้ยาวนานที่สุดในประวัติศาตร์อัลบั้มทั่วโลก อัลบั้มยังได้รับการทำใหม่อีก 2 ครั้ง และได้รับการโคเวอร์อีกหลายครั้ง โดยเฉพาะในซิงเกิล "Money" และ "Us and Them" เดอะดาร์กไซด์ออฟเดอะมูน ยังได้กลายเป็นอัลบั้มที่ยอดนิยมที่สุดของวง โดยได้รับคำวิจารณ์เชิงบวกจากหลายสำนักและได้จัดอันดับให้เป็นหนึ่งในอัลบั้มที่ยิ่งใหญ่ที่สุดตลอดกาลอีกด้วย
รายชื่อเพลง

เนื้อเพลงทั้งหมดประพันธ์โดยโรเจอร์ วอเทอรส์
| ลำดับ | ชื่อเพลง | ทำนอง | เสียงร้อง | ยาว |
| --- | --- | --- | --- | --- |
| 1. | "Speak to Me" | นิค เมสัน | ทำนองดนตรี | 1:30 |
| 2. | "Breathe" | วอเทอรส์, เดวิด กิลมอร์, ริชาร์ด ไรท์ | กิลมอร์ | 2:43 |
| 3. | "On the Run" | กิลมอร์, วอเทอรส์ | ทำนองดนตรี | 3:30 |
| 4. | "Time" (ประกอบ "Breathe (Reprise)") | เมสัน, วอเทอรส์, ไรท์, กิลมอร์ | กิลมอร์, ไรท์ | 6:53 |
| 5. | "The Great Gig in the Sky" | ไรท์, แคลร์ โทร์รี | แคลร์ โทร์รี | 4:15 |
| ลำดับ | ชื่อเพลง | ทำนอง | เสียงร้อง | ยาว |
| --- | --- | --- | --- | --- |
| 1. | "Money" | วอเทอรส์ | กิลมอร์ | 6:30 |
| 2. | "Us and Them" | วอเทอรส์,ไรท์ | กิลมอร์,ไรท์ | 7:51 |
| 3. | "Any Colour You Like" | กิลมอร์, เมสัน,ไรท์ | ทำนองดนตรี | 3:24 |
| 4. | "Brain Damage" | วอเทอรส์ | วอเทอรส์ | 3:50 |
| 5. | "Eclipse" | วอเทอรส์ | วอเทอรส์ | 2:03 |
เดอะซิมส์ วัยรักพักร้อน

เดอะซิมส์ วัยรักพักร้อน (อังกฤษ: The Sims: Vacation (ใช้ชื่อ The Sims: On Holiday ในประเทศไอร์แลน์ สหราชอาณาจักร และจีน)) เป็นภาคเสริมของเกมเดอะซิมส์ต่อจากภาค วัยวุ่นลุ้นรัก ออกวางจำหน่ายเมื่อ 25 มิถุนายน ค.ศ. 2002 เป็นเกมประเภทจำลองแบบชีวิต พัฒนาโดยบริษัท Maxis และจำหน่ายโดยบริษัท Electronic Arts
รูปแบบของเกมส์

ภาคเสริมวัยรักพักร้อนจะเป็นเกมส์ที่ชาวซิมส์ทุกคนไปเที่ยววันหยุดสุดสนุกกัน
คุณสามารถไปพักผ่อนโดยเลือก 3 โซนด้วยกัน  คือ ชายหาด ป่าเขาลำเนาไพร หิมะ
ตัวละครใหม่ที่เพิ่มเข้าในเกมส์นี้ได้แก่ นักธนู (โซนป่าเขาลำเนาไพร) ฉลาม (โซนชายหาด) มนุษย์หิมะเบ๊ตตี้ (โซนหิมะ) และ ผู้อำนวยการความสุขคาน่า
ในเกมส์วัยรักพักร้อนนี้ มีเกมส์ตีหัววิลลี่ (คุณต้องเล่นให้เยอะถึงจะได้ของรางวัลมากมาย) เกมเช่าบูธ เล่นวอลเลย์บอล   และมีเทศกาลแลกรางวัล เช่น ลิงแกะสลัก นกเพนกวิน ตุ๊กตาเด็ก โหลคุกกี้รูปไก่ เทพเจ้าลาวา หนูตะเภายักษ์ ของทั้งหมดนี้จะต้องเล่นเกม จะได้ตั๋วแลกรางวัล มีคำสั่งว่า "ไถ่ถอน" หรือ "แลกของรางวัล"
วัยรักพักร้อน

ถ้าในบ้านของคุณมีโทรศัพท์ติดอยู่บนผนังหรือที่วาง และคุณสามารถโทรเรียกรถแท็กซี่เพื่อที่จะไปเกาะวันหยุดพักผ่อน คุณจะต้องเลือกอะไรว่า จะไปโซนไหนถ้าคุณคลิกเข้าไปและส่งชาวซิมส์ไปสถานที่นั้นๆ ในเกาะวันหยุดพักผ่อนจะมีกิจการให้เล่นมากมาย
ร้านขายของที่ระลึก

คุณสามารถซื้อของที่ระลึกอันใหม่ เช่น เครื่องขบลูกนัต ช้างน้อยแพทริก และ รูปปั้นยูนิคอร์น
เดอะบร็องซ์

แผนที่นครนิวยอร์ก โดยสีเหลืองเป็นเดอะบร็องซ์
เดอะบร็องซ์ หรือเรียกย่อว่า บร็องซ์ (อังกฤษ: The Bronx) เป็นหนึ่งในเบอโรในนครนิวยอร์ก ตั้งอยู่ในเคาน์ตีบร็องซ์ โดยเดอะบร็องซ์ตั้งอยู่ทางเหนือสุดของเมือง และเป็นเบอโรเดียวของนครนิวยอร์กที่ไม่ได้อยู่บนเกาะ บร็องซ์มีประชากรประมาณ 1.35 ล้านคน
ดนตรีฮิปฮอปถือกำเนิดขึ้นในส่วนทางใต้ของเดอะบร็องซ์ในช่วง คริสต์ทศวรรษ 1970 โดยคำว่า "ฮิปฮอป" จะมีชื่อเล่นว่า "เดอะบูกกีดาวน์บร็องซ์"
ชื่อของเบอโรจะใช้ชื่อคำว่า "เดอะบร็องซ์" ในขณะที่ชื่อของเคาน์ตีจะใช้เพียงแค่ว่า "บร็องซ์"
บร็องซ์คือที่ตั้งของ Yankees Stadium สนามของทีมเบสบอลที่ดังที่สุดในอเมริกาและเป็นเจ้าของหมวก NY ที่ดังไปทั่วโลก
เดอะดีฟินิทีฟคอลเลกชัน (อัลบั้มไมเคิล แจ็กสัน)

เดอะดีฟินิทีฟคอลเลกชัน (อังกฤษ: The Definitive Collection) เป็นอัลบั้มรวบรวมโดย ไมเคิล แจ็กสัน ออกจำหน่ายเมื่อวันที่ 25 สิงหาคม ค.ศ. 2009 เป็นอัลบั้มที่สามที่ออกจำหน่ายนับตั้งแต่ไมเคิล แจ็กสันเสียชีวิต
รายการเพลง

| ลำดับ | ชื่อเพลง | ประพันธ์ | ยาว |
| --- | --- | --- | --- |
| 1. | "I Want You Back" | The Corporation (Berry Gordy, Freddie Perren, Deke Richards, Alphonzo Mizell) | 2:58 |
| 2. | "ABC" | The Corporation | 2:57 |
| 3. | "The Love You Save" | The Corporation | 3:03 |
| 4. | "I'll Be There" | Berry Gordy, Bob West, Hal Davis, Willie Hutch | 3:56 |
| 5. | "Never Can Say Goodbye" | Clifton Davis | 2:59 |
| 6. | "Maybe Tomorrow" | The Corporation | 4:45 |
| 7. | "Got to Be There" | Elliot Willensky | 3:23 |
| 8. | "Rockin' Robin" | Leon Rene | 2:32 |
| 9. | "I Wanna Be Where You Are" | Arthur "T-Boy" Ross, Leon Ware | 2:59 |
| 10. | "Ain't No Sunshine" | Bill Withers | 4:10 |
| 11. | "Ben" | Walter Scharf, Don Black | 2:44 |
| 12. | "With a Child's Heart" | Vicki Basemore, Henry Cosby, Sylvia Moy | 3:32 |
| 13. | "One Day in Your Life" | Sam Brown, Renée Armand | 4:13 |
| 14. | "We're Almost There" | Brian Holland, Edward Holland, Jr. | 3:44 |
| 15. | "Dancing Machine" | Hal Davis, Don Fletcher, Dean Parks | 2:37 |
| 16. | "Just a Little Bit of You" | Brian Holland, Edward Holland, Jr. | 3:12 |
| 17. | "Farewell My Summer Love" | Keni St. Lewis | 3:41 |
| 18. | "Who's Lovin' You" | Smokey Robinson | 4:00 |
| 19. | "I'll Be There (Minus Mix)" | Berry Gordy, Bob West, Hal Davis, Willie Hutch | 3:55 |
เดอะซิมส์ 3: เพตส์

| เดอะซิมส์ 3 สัตว์เลี้ยงจอมยุ่ง |
| --- | --- |
หน้าปกภาคเสริมแสดงเรตติ้งของเกมในยุโรป
ผู้พัฒนา: EA Black Box (สำหรับ วินโดวส์)   The Sims Division (สำหรับ แมคโอเอสเทน และ ไอโฟน)
ผู้จัดจำหน่าย: EA Play
แต่งเพลง: Steve Jablonsky
ชุด: เดอะซิมส์
เอนจิน: RenderWare
เครื่องเล่น: ไมโครซอฟท์ วินโดวส์, แมคโอเอสเทน, ไอโฟน, โทรศัพท์มือถือ
วางจำหน่าย: 
แนว: จำลองชีวิตเสมือนจริง
รูปแบบ: เล่นเดี่ยว
เดอะซิมส์ 3 สัตว์เลี้ยงจอมยุ่ง (อังกฤษ: The Sims 3 Pet) เป็นเกมในภาคเสริมของชุด เดอะซิมส์ 3 ในการเล่น วางจำหน่ายในประเทศไทยวันที่ 18 ตุลาคม พ.ศ. 2554
เนื้อหา

ในชุดนี้ชาวซิมส์จะได้มีสัตว์เลี้ยง ของคุณเอง ทั้งสุนัขเฝ้าบ้านสุดโหดจนถึงเจ้าเหมียวจอมทำลายหรือม้าเพื่อนยากและอื่นๆ อีกมาก
มีระบบการสร้างความสัมพันธ์กับสัตว์เลี้ยง ด้วยการใช้ลักษณะนิสัยภายในของสัตว์แบบสุ่ม เข้าควบคุมสัตว์เลี้ยงเหล่านี้แล้วสัมผัสการใช้ชีวิตในโลกของพวกมัน พาซิมส์ของคุณและสัตว์เลี้ยงไปยังสถานที่พิเศษ
พิ่มสมาชิกใหม่ให้กับครอบครัวซิมส์ของคุณแล้วค้นพบความสนุกของการใช้ชีวิตในรูปแบบใหม่!
อายุสัตว์เลี้ยง

Dog
| การตั้งค่า | ช่วงเด็ก | เต็มวัย | ช่วงผสมพันธุ์ |
| --- | --- | --- | --- |
| Short | 4 วัน | 7 วัน | 6 วัน |
| Medium | 5 วัน | 14 วัน | 8 วัน |
| Normal | 8 วัน | 25 วัน | 14 วัน |
| Long | 20 วัน | 54 วัน | 30 วัน |
| Epic | 75 วัน | 268 วัน | 150 วัน |
Cat
| การตั้งค่า | ช่วงเด็ก | เต็มวัย | ช่วงผสมพันธุ์ |
| --- | --- | --- | --- |
| Short | 2 วัน | 8 วัน | 5 วัน |
| Medium | 4 วัน | 16 วัน | 10 วัน |
| Normal | 7วัน | 28วัน | 17 วัน |
| Long | 15 วัน | 60 วัน | 36 วัน |
| Epic | 75 days | 300 days | 182 days |
Horse
| การตั้งค่า | ช่วงเด็ก | เต็มวัย | ช่วงผสมพันธุ์ |
| --- | --- | --- | --- |
| Short | 6 วัน | 10 วัน | 5 วัน |
| Medium | 9 วัน | 20 วัน | 10 วัน |
| Normal | 14 วัน | 35 วัน | 17 วัน |
| Long | 44 วัน | 75 วัน | 36 วัน |
| Epic | 114 วัน | 375 วัน | 182 วัน |
แหล่งข้อมูลอื่น

เว็บไซต์อย่างเป็นทางการ:
the sims 3 pets (อังกฤษ)
เดอะกิฟวิงเพล็ดจ์

| --- | --- |

ก่อตั้ง: 2553
ประเภท: องค์กรการกุศล
สมาชิก  : 158
ผู้จัดตั้ง: บิล เกตส์ และ วอร์เรน บัฟเฟตต์
เว็บไซต์: givingpledge.org
สัญญาว่าจะให้ หรือ เดอะกิฟวิ่งเพล็ดจ์ (อังกฤษ: The Giving Pledge) เป็นองค์การรณรงค์ให้เศรษฐีบริจาคทรัพย์ของตนโดยมากเพื่อการกุศล หรือเป็นคำหมายถึง "สัญญาของบุคคลและครอบครัวที่ร่ำรวยที่สุดในโลกที่จะอุทิศทรัพย์สมบัติโดยมากของตนให้แก่การกุศล" ไม่ว่าจะเป็นในช่วงยังมีชีวิตอยู่หรือเมื่อถึงแก่กรรมไปแล้ว เดอะกิฟวิ่งเพล็ดจ์เป็นเพียงสัญญาที่ให้โดยศีลธรรม ไม่ใช่สัญญาตามกฎหมาย
และโดยปี 2560 องค์กรมีผู้ลงนามให้สัญญา 158 ราย ไม่ว่าจะโดยบุคคลหรือโดยคู่ครอง มีผู้ลงนามบางท่านที่ได้เสียชีวิตแล้ว ผู้ลงนามโดยมากเป็นอภิมหาเศรษฐี และได้สัญญาว่าจะมอบทรัพย์กว่า 365,000 ล้านเหรียญสหรัฐ (ประมาณ 12 ล้านล้านบาท)
จุดประสงค์ขององค์กร

เป้าหมายขององค์กรก็คือเพื่อสร้างแรงดลใจให้เศรษฐีระดับโลกบริจาคทรัพย์สินโดยมากของตนเพื่อการกุศล ในเว็บไซต์ขององค์กร ผู้ลงนามแต่ละท่าน/คู่จะมีจดหมายแสดงว่าทำไมตนถึงต้องการให้
ประวัติ

ในเดือนมิถุนายน พ.ศ. 2553 การรณรงค์ก็ได้เริ่มขึ้นโดยมีบิล เกตส์ และวอร์เรน บัฟเฟตต์ เป็นผู้วิ่งเต้นหาสมาชิก
ในปีต่อมา ผู้จัดตั้งทั้งสองจึงนัดพบกับคนที่ร่ำรวยในประเทศอินเดียและจีนแล้วเชิญให้บุคคลเหล่านั้นเข้าร่วมการรณรงค์ด้วย
ทรัพย์สินรวมทั้งหมดของผู้ให้สัญญา 40 คนแรกรวมเป็น 125,000 ล้านดอลลาร์สหรัฐ (ประมาณ 3,965,000 ล้านบาท) โดยเดือนสิงหาคม 2553
โดยเดือนเมษายน 2554 มีอภิมหาเศรษฐี 69 ท่านได้เข้าร่วมกับการรณรงค์และให้สัญญาแล้ว
และโดยเดือนเมษายน 2555 หนังสือพิมพ์หนึ่งรายงานว่ามีอภิมหาเศรษฐีที่ร่วมสัญญาแล้ว 81 ท่าน
คนที่ให้สัญญาหลังจากปี 2555 รวมทั้ง
อะซีม เพรมจี (เจ้าของบริษัทเทคโนโลยีสารสนเทศวิโปร),
ริชาร์ด แบรนสัน (เจ้าของบริษัทกลุ่มเวอร์จิ้น), 
อีลอน มัสก์ (เจ้าของบริษัทสเปซเอ็กซ์) และทิม คุก (ประธานบริหารบริษัทแอปเปิล)
โดยเดือนพฤษภาคม 2560 มีบุคคลหรือคู่ครองจำนวน 158 คน/คู่ ที่ได้เข้าร่วมสัญญาตามเว็บไซต์ขององค์กร
เชิงอรรถและอ้างอิง

↑  "The Giving Pledge is a commitment by the world's wealthiest individuals and families to dedicate the majority of their wealth to philanthropy". คลังข้อมูลเก่าเก็บจากแหล่งเดิมเมื่อ 2016-03-26. สืบค้นเมื่อ 2016-04-21.
1 2  "Forty U.S. billionaires pledge to give half their money to charity". Xinhua News Agency. 2010-08-04. สืบค้นเมื่อ 2010-08-05.
↑  Carol Loomis (2010-06-16). "The $600 billion challenge". Fortune (magazine). Time Inc. คลังข้อมูลเก่าเก็บจากแหล่งเดิมเมื่อ 2010-10-06. สืบค้นเมื่อ 2010-10-16.
↑  "Buffett recruits the wealthy for charity". CBC.ca. 2010-08-04. เก็บจากแหล่งเดิมเมื่อ 2010-09-30. สืบค้นเมื่อ 2010-08-05.
↑  
Leonard, Tom (2010-08-05). "American billionaires pledge fortunes to charity". London: The Guardian. สืบค้นเมื่อ 2010-08-05.
↑  "BENEVOLENCE OR PHILANTHRO-CAPITALISM? - A Double Take on Giving with Gates & Buffett". The Economic Times Bangalore. 2011-03-25. เก็บจากแหล่งเดิมเมื่อ 2016-04-21. สืบค้นเมื่อ 2021-08-10.
↑  Blackburn, Bradley (2010-08-04). "The Giving Pledge: Billionaires Promise to Donate at Least Half Their Fortunes to Charity". ABC News. สืบค้นเมื่อ 2010-08-05.
↑  "10 More U.S. Families Commit to the Giving Pledge" (PDF). คลังข้อมูลเก่าเก็บจากแหล่งเดิม (PDF)เมื่อ 2012-01-17. สืบค้นเมื่อ 2011-10-25.
↑  "Warren Buffett, Bill Gates Giving Pledge Gets 12 More Billionaires To Commit Over Half Of Their Fortunes". Huffington Post. 2012-04-20.
↑  "Azim Premji first Indian to sign up for Gates-Buffett charity". India Times. 2013-02-20.
↑  Lazo, Alejandro (2013-02-19). "Richard Branson among non-U.S. billionaires joining Giving Pledge". The Los Angeles Times. สืบค้นเมื่อ 2013-02-19.
↑  "Apple CEO latest to sign The Giving Pledge". Dial2Donate. สืบค้นเมื่อ 2015-08-21.
↑  "Pledger Profiles". The Giving Pledge. คลังข้อมูลเก่าเก็บจากแหล่งเดิมเมื่อ 2017-04-17. สืบค้นเมื่อ 2017-05-16.
↑  
Lorenzetti, Laura (2016-06-01). "17 More Billionaires Join Buffett and Gates' Giving Pledge This Year". Fortune. สืบค้นเมื่อ 2016-10-20.
↑  "The Giving Pledge List Reaches $365 Billion". Insatiable Fox. คลังข้อมูลเก่าเก็บจากแหล่งเดิมเมื่อ 2018-07-20. สืบค้นเมื่อ 2016-06-06.
↑  "The Giving Pledge List Reaches $365 Billion". Insatiable Fox. คลังข้อมูลเก่าเก็บจากแหล่งเดิมเมื่อ 2018-07-20. สืบค้นเมื่อ 2016-04-23.
แหล่งข้อมูลอื่น

เว็บไซต์ทางการ
Bill Gates, Melinda Gates and Warren Buffett in an Exclusive Conversation About 'the Giving Pledge, June 2010 เก็บถาวร 2016-03-10 ที่ เวย์แบ็กแมชชีน
เดอะบลูโทนส์

| เดอะบลูโทนส์ |
| --- | --- |

ข้อมูลพื้นฐาน
แนวเพลง: อัลเทอร์เนทีฟร็อก, บริตป็อป, อินดี้ร็อก ,โพสต์-พังก์
ช่วงปี: 1994-ปัจจุบัน

สมาชิก: Mark Morriss Adam Devlin Scott Morriss Eds Chesters
อดีตสมาชิก: Richard Payne
เดอะบลูโทนส์ (อังกฤษ: The Bluetones) เป็นวงอินดี้ร็อกอังกฤษ ก่อตั้งในฮาวน์สโลว์ เกรเตอร์ลอนดอน ในปี 1994 ประกอบด้วยสมาชิก คือ มาร์ก มอร์ริสส์ นักร้องนำ, อดัม เดฟลิน กีตาร์, สก็อตต์ มอร์ริสส กีตาร์เบส, และ เอ็ดส์ เชสเตอร์ส กลอง สมาชิกคนที่ 5 ริชาร์ด เพย์น เข้ามาในวงระหว่างปี 1998-2002 เดิมทีวงมีชื่อว่า "The Bottlegarden"
วงมีซิงเกิลฮิตที่สุดคือเพลง  "Slight Return" ออกขายในปี 1995 (เป็นดับเบิล-เอ ไซด์ซิงเกิลคู่กับ "The Fountainhead")  และออกขายอีกครั้งในปีต่อมา พวกเขามีเพลงท็อป 40 อยู่ 13 เพลง และมีอัลบั้มท็อป 10 อยู่ 3 อัลบั้มบนชาร์ทในสหราชอาณาจักร
เดอะคิงอินเยลโล

| --- | --- |
ภาพปกฉบับปี ค.ศ. 1895
ผู้ประพันธ์: โรเบิร์ต ดับเบิลยู. แคมเบอร์ส
ชื่อเรื่องต้นฉบับ: The King in Yellow
ประเทศ: สหรัฐอเมริกา
ภาษา: อังกฤษ
ประเภท: สยองขวัญ เรื่องสั้น
สำนักพิมพ์: F.T. Neely
วันที่พิมพ์: ค.ศ. 1895
ชนิดสื่อ: หนังสือ (ปกแข็ง)
หน้า: 316 หน้า
OCLC: 797965298
เดอะคิงอินเยลโล (อังกฤษ: The King in Yellow) หรือ ราชาอาภรณ์เหลืองเป็นหนังสือรวมเรื่องสั้นซึ่งประพันธ์โดยโรเบิร์ต ดับเบิลยู. แคมเบอร์ส และเผยแพร่ใน พ.ศ. 2438 งานประพันธ์ชุดนี้นับได้ว่าเป็นเรื่องแนวสยองขวัญยุคแรก ๆ แต่ก็มีลักษณะของเรื่องปรัมปรา แฟนตาซี, นิยายลึกลับ, นิยายวิทยาศาสตร์ และนิยายโรมานซ์อยู่ด้วย ชื่อเดอะคิงอินเยลโลมาจากบทละครสมมุติ ซึ่งถูกกล่าวถึงในเรื่องสั้นสี่เรื่องแรก
เรื่องสั้น

เดอะคิงอินเยลโลมีเรื่องสั้นทั้งหมด 10 เรื่องคือ
The Repairer of Reputations
The Mask
In the Court of the Dragon
The Yellow Sign
The Demoiselle d'Ys
The Prophets' Paradise
The Street of the Four Winds
The Street of the First Shell
The Street of Our Lady of the Fields
Rue Barrée
โดยสี่เรื่องแรกนั้นถูกเชื่อมเข้าด้วยกันด้วยสิ่งต่อไปนี้
บทละครในหนังสือชื่อ เดอะคิงอินเยลโล
สิ่งเหนือธรรมชาติอันลึกลับและชั่วร้ายซึ่งเรียกว่า ราชาอาภรณ์เหลือง
สัญลักษณ์ ดวงตราเหลือง
เรื่องสั้นเหล่านี้มีบรรยากาศที่แบบสยองขวัญ  แตกต่างจากเรื่องอื่น ๆ ซึ่งเป็นเรื่องแนวโรแมนติก
บทละคร เดอะคิงอินเยลโล

บทละครสมมุติ เดอะคิงอินเยลโลมีอยู่สององค์ด้วยกัน และมีตัวละครอยู่อย่างน้อยสามคน คือ คัสซิลดา, คามิลลา และ ราชาอาภรณ์เหลือง แคมเบอร์ได้ยกบางตอนจากบทละครมาใช้เพื่อเปิดเรื่องสั้น เช่น เรื่อง The Mask ที่เปิดเรื่องโดยยกข้อความมาจากองค์แรก ฉากที่สอง
ข้อความทั้งหมดที่ยกมานั้นมาจากองค์แรก เรื่องสั้นแต่ละเรื่องระบุว่าองค์แรกของบทละครนี้นับว่าปกติ แต่ผู้ที่อ่านองค์ที่สองจะเสียสติไปเพราะเรื่องราวที่เปิดเผยออกมา และผู้ที่เห็นหน้าแรกขององค์ที่สองก็จะถูกชักนำให้อ่านองค์ที่สองจนจบ
แคมเบอร์นั้นไม่ได้ระบุถึงเรื่องคร่าว ๆ ของบทละครทั้งหมด แต่ได้บอกเป็นนัยยะไว้ในเรื่องต่าง ๆ